
DR.30.8.2006 113 

 

 

 Yang Berhormat bagi Puchong bertanya mengenai sasaran kedatangan 
pelancong pada Tahun Melawat Malaysia 2007. Untuk makluman Yang 
Berhormat, adalah disasarkan kedatangan pelancong pada tahun 2007 adalah 
seramai 20.1 juta orang dengan pendapatan pertukaran wang asing sebanyak 
RM44.5 bilion. 

 Mengenai isu adakah kapasiti atau penawaran kemudahan seperti hotel 
mencukupi dan bagaimanakah cara untuk mengatasinya, untuk makluman Yang 
Berhormat, Kementerian Pelancongan telah merancang untuk melaksanakan 
pelbagai acara pada masa kurang puncak atau low season, dengan izin, serta 
mempengerusikan destinasi pelancongan selain Kuala Lumpur bagi memastikan 
masalah ini diatasi. Memang Yang Berhormat telah membangkitkan bahawa di 
Sabah ada kekurangan bilik. Memang saya bersetujulah, kita akan bincang 
dengan pihak kerajaan negeri mengenai isu ini. 

 Yang Berhormat membangkitkan mengenai isu sekretariat melawat atau 
kempen Tahun Melawat Malaysia 2007. Untuk makluman Yang Berhormat, 
Kementerian Pelancongan sedang giat menjalankan usaha-usaha seperti berikut: 

(i) bekerjasama dengan agensi-agensi kerajaan di peringkat 
persekutuan dan negeri. Pihak swasta serta NGO telah 
melaksanakan kempen-kempen kesedaran publisiti dan 
promosi Tahun Melawat Malaysia 2007; 

(ii) melaksanakan kempen Malaysia Welcomes The World 
untuk memberi kesedaran terhadap konsep layanan 
mesra kepada pelancong di kalangan para front liners 
dalam bidang pelancongan; 

(iii) mengadakan taklimat kepada industry player, front liners, 
pelajar-pelajar sekolah dan Jawatankuasa Keselamatan 
dan Kemajuan Kampung bagi memastikan maklumat 
berkenaan Tahun Melawat Malaysia 2007 didedahkan 
secara menyeluruh kepada semua pihak; dan 

(iv) menjalankan kempen promosi di dalam dan di luar negara 
melalui penyertaan dalam pameran-pameran 
pelancongan, pengiklanan, tactical dan thematic, serta 
pemasangan billboard dan lightboard di lokasi-lokasi yang 
strategik di seluruh negara. 

Tuan Nasaruddin bin Hashim [Parit]: Terima kasih, Tuan Pengerusi dan 
Terima kasih Yang Berhormat Timbalan Menteri. Yang Berhormat menyebut 
berkenaan dengan kempen Malaysia Welcomes The World kepada front liners. 
Bolehkah Yang Berhormat memberi sedikit penjelasan siapa yang dikatakan front 
liners ini, kerana banyak di airport, Imigresen dan juga yang lebih penting seperti 
mana yang disebutkan oleh Yang Berhormat tadi, yang lain-lain tadi berkenaan 
dengan pemandu teksi ini. Adakah mereka ini termasuk dalam golongan front 
liners yang perlu diberi penerangan untuk memperbaiki lagi perkhidmatan mereka 
kepada pelancong. Terima kasih. 

 

 

 



Yang Berhormat bagi Puchong bertanya mengenai sasaran kedatangan pelancong pada Tahun Melawat Malaysia 2007. Untuk makluman Yang Berhormat, adalah disasarkan kedatangan pelancong pada tahun 2007 adalah seramai 20.1 juta orang dengan pendapatan pertukaran wang asing sebanyak RM44.5 bilion. Mengenai isu adakah kapasiti atau penawaran kemudahan seperti hotel mencukupi dan bagaimanakah cara untuk mengatasinya, untuk makluman Yang Berhormat, Kementerian Pelancongan telah merancang untuk melaksanakan pelbagai acara pada masa kurang puncak atau low season, dengan izin, serta mempengerusikan destinasi pelancongan selain Kuala Lumpur bagi memastikan masalah ini diatasi. Memang Yang Berhormat telah membangkitkan bahawa di Sabah ada kekurangan bilik. Memang saya bersetujulah, kita akan bincang dengan pihak kerajaan negeri mengenai isu ini. Yang Berhormat membangkitkan mengenai isu sekretariat melawat atau kempen Tahun Melawat Malaysia 2007. Untuk makluman Yang Berhormat, Kementerian Pelancongan sedang giat menjalankan usaha-usaha seperti berikut: (i) bekerjasama dengan agensi-agensi kerajaan di peringkat persekutuan dan negeri. Pihak swasta serta NGO telah melaksanakan kempen-kempen kesedaran publisiti dan promosi Tahun Melawat Malaysia 2007; (ii) melaksanakan kempen Malaysia Welcomes The World untuk memberi kesedaran terhadap konsep layanan mesra kepada pelancong di kalangan para front liners dalam bidang pelancongan; (iii) mengadakan taklimat kepada industry player, front liners, pelajar-pelajar sekolah dan Jawatankuasa Keselamatan dan Kemajuan Kampung bagi memastikan maklumat berkenaan Tahun Melawat Malaysia 2007 didedahkan secara menyeluruh kepada semua pihak; dan. (iv) menjalankan kempen promosi di dalam dan di luar negara melalui penyertaan dalam pameran-pameran pelancongan, pengiklanan, tactical dan thematic, serta pemasangan billboard dan lightboard di lokasi-lokasi yang strategik di seluruh negara. Tuan Nasaruddin bin Hashim [Parit]: Terima kasih, Tuan Pengerusi dan Terima kasih Yang Berhormat Timbalan Menteri. Yang Berhormat menyebut berkenaan dengan kempen Malaysia Welcomes The World kepada front liners. Bolehkah Yang Berhormat memberi sedikit penjelasan siapa yang dikatakan front liners ini, kerana banyak di airport, Imigresen dan juga yang lebih penting seperti mana yang disebutkan oleh Yang Berhormat tadi, yang lain-lain tadi berkenaan dengan pemandu teksi ini. Adakah mereka ini termasuk dalam golongan front liners yang perlu diberi penerangan untuk memperbaiki lagi perkhidmatan mereka kepada pelancong. Terima kasih.